primitiv kunst
Primitiv kunst, kunsten hos de folkeslag, man tidligere kaldte primitive folk eller naturfolk; se bl.a. Afrika (kunst) og Oceanien (kunst). Begrebet er også anvendt om "uskolede" udtryksformer i den europæiske kunst, fx naivisme, og om ældre europæisk kunst, fx 1400-t.s primitifs flamands (fr. 'flamske primitive'), som man tidligere betragtede som stadier i en udvikling, der kulminerede med højrenæssancens kunst.